Generolas adjutantas

Generolas adjutantas – generolas vyriausias administratorius.

 Rusijos imperija 
Carinėje Rusijoje generolas adjutantas () – pradžioje tai buvo Petro I įvestas karinis laipsnis, vėliau – pareigos Rusijos armijoje, o dar vėliau – svitos laipsnis. Generolai adjutantas buvo vyresnysis imperatoriaus, generolo feldmaršalo ar pilno generolo (generolo pulkininko) adjutantas.
Caro generolas adjutantas vadovaudavo žygio kanceliarijai, o generolo feldmaršalo ar generolo generolas adjutantas būdavo adjutantu ir tvarkydavo štabo bylas.

Nuo 1808 m. generolo adjutanto laipsnis tapo garbės laipsniu, kurį gaudavo kariuomenės generolai ir generolai leitenantai, tampantys imperatoriaus svitos nariais. Šį laipsnį kartais suteikdavo ir kitiems nusipelniusiems aukšto rango kariškiams. Pvz., prasidedant Pirmajam pasauliniam karui generolais adjutantais buvo frontų vyriausieji vadai N. Ivanovas, N. Ruzskis, A. Evertas ir A. Brusilovas.

Rusijos imperijos generolų adjutantų skiriamieji ženklai:
 auksiniai epoletai (vėliau – auksiniai antpečiai) su imperatoriaus monograma
 auksiniai generolo adjutanto akselbantai (pečiajuostės)
 baltos papachos su raudonu viršumi, papuoštu kryžmai užsiūtais galionais ir su Andrejaus žvaigžde priekyje (valdant Aleksandrui III ir Nikolajui II).

 Didžioji Britanija 
Didžiojoje Britanijoje yra pareigos pajėgų generolas adjutantas (). Pajėgų generolas adjutantas yra britų armijos infrastruktūros ir administracijos viršininkas, antras pagal padėtį britų armijos generolas, už kurį aukštesnis yra tik Generalinio štabo viršininkas. Generolas adjutantas paprastai būna generolas arba generolas leitenantas.

Analogiškos pareigos žemesniuose kariuomenės dariniuose yra Deputy Adjutant-General (DAG), Assistant Adjutant-General (AAG) arba Deputy Assistant Adjutant-General (DAAG). Konkretus pavadinimas priklauso nuo darinio dydžio.

Generolo adjutanto korpusas užsiima personalo vadyba, finansų vadyba, bendruoju administravimu, kariniu švietimu, teisiniu kariuomenės veiklos užtikrinimu ir vadovavimu karinei policijai bei kariniams kalėjimams.

 JAV 
JAV generolai adjutantai yra trijų lygių:
 Vyriausias JAV Armijos karininkas administratorius, paprastai turintis generolo leitenanto laipsnį, pavaldus Armijos Štabo viršininkui. Jo pareigos žymimos ACS arba G-1. Jis vadovauja Generolo adjutanto korpusui, jis atsakingas už personalą personalo komplektavimą ir komplektavimo procedūras, prižiūri ir saugo viso armijos personalo asmens bylas.
 Junginio (divizijos, korpuso ar armijos) vyriausiasis administratorius, pavaldus junginio štabo viršininkui. Pareigos žymimos G-1.
 Vyriausias JAV valstijos karininkas ir valstijos kariuomenės de facto vadas. Jam pavaldi nacionalinė gvardija, laivyno milicija ir valstijos gynybos pajėgos. Jo pareigos žymimos TAG. 48 valstijose, Puerto Rike, Guame ir JAV Mergelių salose generolus adjutantus skiria valstijos gubernatorius. Išimtys yra Vermontas (generolą adjutantą skiria įstatymų leidžiamasis organas), Pietų Karolina (renka rinkėjai) ir Kolumbijos apygarda (skiria JAV prezidentas).

 Nyderlandai 
Nyderlanduose generolas adjutantas yra karalienės svitos karinis viršininkas. Nyderlandų generolas adjutantas paprastai būna generolas leitenantas arba viceadmirolas. Jis vadovauja adjutantų (aides – de – camp) štabui, kuris ruošia karališkosios šeimos viešus pasirodymus, padeda organizuojant įvairius renginius.

Adjutantai (aides – de – camp) yra ginkluotųjų pajėgų ar karinės policijos karininkai, paprastai turintys pulkininko leitenanto laipsnį. Nyderlandų ginkluotųjų pajėgų dalys trejiems metams skiria savo karininkus šioms pareigoms. Karalienė gali jau baigusius savo kadenciją adjutantus paskirti nepaprastaisiais adjutantais. Taip buvę adjutantai prireikus gali būti vėl pašaukti laikinai tarnybai.

Generolo adjutanto ir adjutantų uniforma turi auksines pečiajuostes (akselbantus), dėvimas ant dešiniojo peties. Atvartai turi raidę B (karalienės Beatričės inicialas) ir karūną.

 Jėzuitai 
Jėzuitų ordine generolas adjutantas yra atsakingas mažiausiai už vieną provinciją (šalių grupę). Generolai adjutantai reziduoja Romoje, jiems vadovauja ordino generolas.

Kategorija:Karinės pareigos